Jurtoj Iska

Jurtoj Iska () estas vilaĝo en Niĵnetavda distrikto (Tjumena provinco, Rusio), centro de Ĉugunajeva kampara municipo (). Antaŭe estis vaste uzata ankaŭ nomo Jurti Iskinskije aŭ Iskinskije Jurti.

 Geografio 
Jurtoj Iska situas en la okcidenta parto de Tjumena provinco kaj la respektiva parto de Okcident-Siberia Malaltebenaĵo, plejparte sur la dekstra bordo de la rivero Iska, proksimume 38 km sud-okcidente de vilaĝo Niĵnjaja Tavda, ĉe la ŝoseo 71N-1216.

 Loĝantaro 

En 2002 plejparto de la loĝantoj estis tataroj (96%).

 Historio 

Loĝantoj tradicie estas siberiaj tataroj. Komence de la 1860-aj jaroj tie estis 60 kortoj, en kiuj loĝis 253 viroj kaj 181 inoj. Vilaĝanoj kultivis 100 desjatinojn (109,2 hektarojn) da grenaj kampoj, havis 90 ĉevalojn, 80 bovinojn, 150 ŝafojn, 170 kaprojn, sed ne havis porkojn. Lokanoj okupiĝis pri eta komerco en Tjumena kaj Turinska distriktoj, interŝanĝante etajn varojn kontraŭ feloj de leporoj, sciuroj, ursoj kaj ermenoj. Krome ili faris baston, kolektadis salikajn ŝelojn, faris brullignon kaj cindron el fojno kaj tremolo por vitrofabriko en la vilaĝo Novopokorvka. Iuj okupiĝis ankaŭ pri kaptado de fiŝoj kaj bestoj.

 Vidu ankaŭ 
 Niĵnjaja Tavda

 Referencoj 

Kategorio:Vilaĝoj de Niĵnetavda distrikto
Kategorio:Siberiaj tataroj